**BONYOLÍTÓI SZERZŐDÉS- TERVEZET**

*„Önkormányzati tulajdonú lakások komfortosítása 2023” tárgyában,*

*Budapest Főváros VII. kerület Erzsébetváros Önkormányzata Képviselő- testületének …./2023. (VI.21.) számú KT határozata alapján*

amely létrejött egyrészről:

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6.; adószám: 15735708-2-42; statisztikai számjel:15735708-8411-321-01; törzskönyvi azonosító száma: 735704; képviseli: **Niedermüller Péter polgármester**)mint Megbízó (a továbbiakban: **Megbízó**),

másrészről:

**EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (1071 Budapest, Damjanich utca 12.; adószám: 12194528-2-42; Cégjegyzékszám:01-10-043258; Pénzforgalmi számlaszám: K&H Bank Zrt. 10404072-0003 3584-00000007; képviseli: **dr. Halmai Gyula vezérigazgató)** mint Megbízott (a továbbiakban: **Megbízott**

– együttes említésük esetén: **Felek**) – között alulírott napon és helyen az alábbi feltételek szerint:

**ELŐZMÉNY**

1. Felek egyezően rögzítik, hogy Megbízott a Budapest Főváros VII. kerület Erzsébetváros Önkormányzata által alapított gazdasági társaság, közöttük az önkormányzati feladatok ellátása tárgyában Feladatellátási szerződés van érvényben.

**A SZERZŐDÉS TÁRGYA**

1. Megbízó megbízza Megbízottat a tárgyi *önkormányzati tulajdonú lakások* (a továbbiakban: ingatlanok) rendeltetésszerű lakhatásra alkalmassá tétel céljából történő felújításának lebonyolításával (a továbbiakban: bonyolítói feladat) a jelen szerződés elválaszthatatlan mellékletét képező (1. és 2. számú mellékletek) költségvetés alapján az alábbiakban megfogalmazottak szerint:
2. teljeskörűen készítse el a pályázati anyagot;
3. a vállalkozó, vagy alvállalkozó kiválasztása érdekében a szükséges beszerzési/ közbeszerzési eljárást ajánlatkérőként folytassa le;
4. a nyertes vállalkozóval a vállalkozási szerződést megrendelőként kösse meg, Megbízó tájékoztatása mellett;
5. a Megbízó érdekében a képviseletében működjön közre a szükséges hatósági eljárás(ok)ban;
6. a vállalkozási szerződés alapján teljesített munkálatok műszak átadás-átvételi eljárását bonyolítsa le, különös figyelemmel az előzetesen elkészített műszaki tartalomra, gondoskodjon a műszaki ellenőri feladatok ellátásáról;
7. a jótállási, illetve szavatossági idő alatt szükség esetén járjon el a Megbízó képviseletében (utó- felülvizsgálati eljárásban, illetve a jótállási/szavatossági igényérvényesítés érdekében);
8. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
9. Szerződő felek rögzítik, hogy Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében a szükséges fedezet rendelkezésre áll a jelen szerződésben foglalt feladatok végrehajtása érdekében.
10. Megbízottat jelen szerződés alapján díjazás illeti meg. A díjazás az 1. pontban meghatározott feladatokkal kapcsolatban felmerült, indokolt és számlákkal igazolt költségek ellenértékének megtérítéséből, illetve az előkészítési és a szakipari kivitelezési munkák díjai alapján számított 3 % bonyolítói díjból áll ***mindösszesen bruttó 195.500.084,- Ft, azaz egyszázkilencvenötmillió-ötszázötezer-nyolcvannégy forint összegben*** az alábbiak szerint:

|  |  |  |
| --- | --- | --- |
| **Tevékenység megnevezése** | **Akadálymentesített lakások kialakítása** | **Lakások komfortosítása** |
| Felújítások előkészítése (tervezési feladatok, szakvélemények) | 800 000 Ft | 600 000 Ft |
| Szakipari kivitelezés | 59 712 758 Ft | 71 072 040 Ft |
| Tartalékkeret (10%) | 5 971 276 Ft | 7 107 204 Ft |
| Felújítások szakipari kivitelezése összesen: | 65 684 034 Ft | 78 179 244 Ft |
| Műszaki ellenőrzés díja | 1 970 521 Ft | 2 345 377 Ft |
| Bonyolítói díj (az előkészítés és a kivitelezés díjának 3%-a) | 1 994 521 Ft | 2 363 377 Ft |
| Nettó (ÁFA-nélküli) díj összesen: | 70 449 076 Ft | 83 487 998 Ft |
| **Lakásfelújítások nettó (ÁFA-nélküli) díja mindösszesen:** | **153 937 074 Ft** | |
| ÁFA-összege | 41 563 010 Ft | |
| **Bruttó (ÁFA-val növelt) díj összege mindösszesen:** | **195 500 084 Ft** | |

1. Felek megállapodnak abban, hogy a legfeljebb 10% mértékű tartalékkeret kizárólag az építési beruházás teljesítéséhez, a rendeltetésszerű és biztonságos használathoz szükséges munkák ellenértékének elszámolására használható fel. E körben Felek rögzítik, hogy a tartalékkeret felhasználása különösen az építési beruházás teljesítése során felmerülő, a Felek részéről korábban nem ismert és az 1. és 2. sz. mellékletben nem meghatározott, nem részletezett munkák kivitelezésére vonatkozik. A tartalékkeret terhére, a kivitelező Vállalkozóval történt előzetes egyeztetést követően elvégzett munkákat Megbízott a Vállalkozó ajánlatának egységárai szerint történt tételes elszámolás alapján számolhatja el.

Felek megállapodnak továbbá, hogy a tartalékkeret felhasználásáról Megbízott Megbízót írásban értesíti.

1. A Felek megállapodnak, hogy a Megbízó a bonyolítói szerződés zökkenőmentes teljesítése érdekében Megbízott részére előleget biztosít. **Az előleg összege** a 3. pontban megjelölt lakóingatlanfelújítás szakipari kivitelezési, valamint a műszaki ellenőrzés díjának legfeljebb 100%-a, összesen **bruttó 189.965.555, -Ft, azaz egyszáznyolcvankilencmillió-kilencszázhatvanötezer-ötszázötvenöt forint**, melyet Megbízott legfeljebb 4 (négy) részletben jogosult lehívni az alábbiak szerint:

5.1. Az akadálymentesített lakások kialakítása tekintetében:

1. (első) előleg összege: bruttó 31.351.106, - Ft,

2. (második) előleg összege: bruttó 31.335.106, - Ft,

3. (harmadik) előleg összege: bruttó 15.667.553, - Ft,

4. (negyedik) előleg összege: bruttó ..7.583.521, - Ft.

5.2. A lakások komfortosítása tekintetében:

1. (első) előleg összege: bruttó 38.058.048, - Ft,

2. (második) előleg összege: bruttó 37.296.048, - Ft,

3. (harmadik) előleg összege: bruttó 18.648.024, - Ft,

4. (negyedik) előleg összege: bruttó 9.026.149, - Ft.

Az előleget Megbízó az előlegről (az 5.1. és 5.2. pontok szerinti bontásban külön-külön) kiállított előlegbekérő kézhezvételét követő 8 (nyolc) napon belül fizeti meg a **Megbízott K&H Bank Zrt-nél vezetett 10404072-00033584-00000007 számú bankszámlájára** történő átutalással. Megbízott köteles az előleg összegéről az 5.1. és 5.2. pontok szerinti bontásban külön-külön előlegszámlát kiállítani és azt a Megbízónak megküldeni.

5.1. Megbízott 4+4 (négy) előlegszámla, 3+3 (három) részszámla és 1+1 (egy) végszámla kiállítására jogosult. Az 1. (első) előleg lehívására a kivitelező vállalkozóval történt szerződéskötést követően van lehetőség.

5.2. Megbízott a 2. és 3. (második és harmadik) előleget minden esetben az előző előleggel történt elszámolást követően jogosult lehívni. Megbízott az előleg összegeit a részszámlákban, valamint a végszámlában számolja el.

5.3. Felek rögzítik, hogy a 4. (negyedik) előleget Megbízó – Megbízott tájékoztatásával egyidejűleg – a tartalékkeret felhasználása esetén hívhatja le. Felek rögzítik továbbá, hogy a 4. (negyedik) előleg a 2. (második) vagy a 3. (harmadik) előleggel egyidőben is lehívható.

5.4. A díjazás a feladat elvégzése érdekében felmerült, indokolt és számlákkal igazolt költségek ellenértékének megtérítéséből áll. Amennyiben a Megbízott a kivitelező vállalkozóval szemben késedelmi, meghiúsulási, egyéb kötbért érvényesít, a kötbér összege az Önkormányzatot illeti meg.

1. Felek rögzítik, hogy **Megbízott az 1. pontban meghatározott tevékenységet 2024. március 20. napjáig elvégzi**, melyről Megbízó teljesítésigazolást állít ki az alábbiak szerint:

A teljesítés igazolásának folyamata:

1. A Felek egyezően rögzítik, hogy az elvégzésre kerülő szakipari kivitelezési és műszaki ellenőri feladatok tekintetében Megbízott jogosult a kivitelezés készültségi foka szerinti részteljesítést a részszámlában érvényesíteni.
2. A Felek egyezően rögzítik, hogy az elvégzésre kerülő bonyolítói feladatok teljes kivitelezését a teljesítést alátámasztó dokumentációk megléte esetén tekintik 100%-os teljesítésnek, amit Megbízott a végszámlában érvényesít.
3. A Felek egyezően rögzítik, hogy **Megbízott a bonyolítói feladatok teljes kivitelezéséről szóló elszámolás dokumentációját Megbízó részére legkésőbb 2023. március 31. napjáig benyújtja**.
4. A Felek egyezően rögzítik, hogy az ingatlanokon elvégzésre kerülő szakipari kivitelezési feladatok tekintetében a készültségi foknak megfelelő (rész)teljesítést az azt alátámasztó dokumentációk, különösen a kivitelezői megfelelőségi- és a műszaki ellenőri nyilatkozatok megléte esetén tekintik elfogadottnak.
5. A Megbízó az átadott teljesítést alátámasztó dokumentációt 10 napon belül köteles felülvizsgálni, és kifogásait jelezni. A Felek megállapodnak abban, hogy amennyiben a Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. Felek rögzítik, hogy amennyiben a Megbízó a teljesítéssel kapcsolatban a megadott határidőn belül nem tesz nyilatkozatot vagy kifogást, úgy Megbízott írásban felszólítja erre. Amennyiben Megbízó az újabb határidőnek sem tesz eleget, úgy Megbízott jogosult a Hivatal vezetőjéhez fordulni.
6. Megbízott a teljesítésigazolás birtokában (az akadálymentesített lakások kialakítása, illetve a lakások komfortosítása tekintetében külön-külön) rész- illetve végszámlát állít ki, melyet a Megbízó 8 napos fizetési határidővel, a **Megbízott K&H Bank Zrt-nél vezetett 10404072-00033584-00000007 számú bankszámlájára** történő átutalással teljesít.
7. A teljesítés igazolására a Főépítészi és Vagyongazdálkodási Iroda vezetője jogosult.

A teljesítés igazolását és a pénzügyi elszámolást követően a Megbízott gondoskodik az üzembe helyezési okmányok elkészítéséről.

1. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
2. Felek képviselői:

Megbízó képviselője: dr. Veninger Nándor a Főépítészi és Vagyongazdálkodási Iroda vezetője

Megbízott képviselője: Dr. Halmai Gyula vezérigazgató

1. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.
2. Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. A Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik és kikötik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. A Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írják alá.
5. Jelen megállapodás 5 egymással szó szerint megegyező, eredeti példányban készült, melyből 3 példány a Megbízót, 2 példány a Megbízottat illeti.

Mellékletek:

1. sz. melléklet: *Akadálymentesített lakások kialakításának összesített költségvetése*
2. *számú melléklet: Lakáskomfortosítás 2023 összesített költségvetése*

Budapest, 2023……….

|  |  |
| --- | --- |
| ……………………………….. | ……………………………… |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Megbízó | **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság**  Dr. Halmai Gyula vezérigazgató  Megbízott |

Jogilag ellenőrizte: Pénzügyi ellenjegyzés:

………………………… …………………………

Tóth László Nemes Erzsébet

jegyző Pénzügyi Iroda vezetője