|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt. 2023. évre vonatkozó parkolási közszolgáltatási szerződés módosításának jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű** **szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) a *114/2020. (II.28.) számú KT - határozat* értelmében *(előterjesztés 1. sz. melléklete)* az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot (a továbbiakban: EVIN Nonprofit Zrt., Társaság vagy Közszolgáltató) Közszolgáltatót bízta meg a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületeken közúti járművel történő várakozási (parkolási) közszolgáltatási feladatok ellátásával.

A parkolás-üzemeltetési feladatok ellátására Felek között *közszolgáltatási szerződés (előterjesztés 2. számú melléklete)* van érvényben, mely a *229/2022. (XI.21.) számú Képviselő-testületi határozaton (előterjesztés 3. számú melléklete)* alapul.

Az EVIN Nonprofit Zrt. az ingatlangazdálkodási- és a parkolás-üzemeltetési közszolgáltatási feladatok ellátásáért díjazásra, ellenszolgáltatásra jogosult, melynek keretösszegeit Felek az EVIN Nonprofit Zrt. tárgyévre szóló, Önkormányzat által elfogadott üzleti tervében *(előterjesztés 4. számú melléklete)* foglaltak szerint állapítják meg, majd azokat a feladatellátási szerződésben és a közszolgáltatási szerződésben rögzítik. A keretösszegek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II.17.) önkormányzati rendeletében biztosított.

A közszolgáltatási szerződés a 6.5.1. pontja szerint a *„…az Előirányzott Ellentételezést végleges formában az Önkormányzat Képviselő-testülete hagyja jóvá az Üzleti Terv elfogadásával…”* Az EVIN Nonprofit Zrt. 2023. évi üzleti terve a 347/2022. (XII.07.) számú Képviselő-testületi határozattal elfogadásra került *(előterjesztés 5. számú melléklete).*

Fentiekre figyelemmel az EVIN Nonprofit Zrt. jóváhagyásra előterjeszti a 2023*.* évre vonatkozóelfogadott üzleti terv alapján megállapított keretösszeget tartalmazó a *közszolgáltatási szerződés módosítását*.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*„(2) A Képviselő-testület gyakorolja a tulajdonosi jogokat*

1. *a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) számú határozata az EVIN Nonprofit Zrt. 2023. évre vonatkozó parkolási közszolgáltatási szerződés módosításának jóváhagyása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az EVIN Nonprofit Zrt. 2023. évre vonatkozó Parkolási közszolgáltatási szerződését a határozat 1. számú mellékletét képező tartalommal jóváhagyja.
2. felkéri a Polgármestert a határozat 1. számú mellékletét képező, az üzleti tervnek megfelelően módosított közszolgáltatási szerződés aláírására.

**Felelős:** Niedermüller Péter polgármester

**Határidő:** 1. pont tekintetében azonnal,

2. pont tekintetében 2023. június 30.

Budapest, 2023. május 30.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – 114/2020. (II.28.) számú Képviselő-testületi határozat
2. számú melléklet – EVIN Parkolási közszolgáltatási szerződés
3. számú melléklet – 229/2022. (IX.21.) számú Képviselő-testületi határozat
4. számú melléklet – EVIN 2023. évi üzleti terve
5. számú melléklet – 347/2022. (XII.07.) számú Képviselő-testületi határozat

Határozati javaslatok mellékletei:

1. számú melléklet – Parkolási Közszolgáltatási szerződés módosítása