|  |
| --- |
| **Budapest Főváros VII. kerület Erzsébetváros Önkormányzata**  **Dobai András Erzsébetvárosi Piacüzemeltetési Kft. és Akácfa Udvar Kft. ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési

Bizottság

**ELŐTERJESZTÉS**

**A Képviselő-testület** **2023. június 21.-ei rendes ülésére**

|  |  |
| --- | --- |
| **Tárgy:** | Javaslat az Önkormányzat tulajdonában álló Erzsébetvárosi Piacüzemeltetési Kft. és az Akácfa Udvar Kft. könyvvizsgálójának megválasztására |

**Készítette:**

Dobai András

Erzsébetvárosi Piacüzemeltetési Kft. és Akácfa Udvar Kft. ügyvezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A számvitelről szóló 2000. évi C. törvény (a továbbiakban: Sztv.) 155. § (1) bekezdése szerint: „*A könyvvizsgálat célja annak megállapítása, hogy a vállalkozó által az üzleti évről készített éves beszámoló, egyszerűsített éves beszámoló, továbbá az összevont (konszolidált) éves beszámoló e törvény előírásai szerint készült, és ennek megfelelően megbízható és valós képet ad a vállalkozó (a konszolidálásba bevont vállalkozások együttes) vagyoni és pénzügyi helyzetéről, a működés eredményéről. A könyvvizsgálat során ellenőrizni kell az éves beszámoló, az összevont (konszolidált) éves beszámoló és a kapcsolódó üzleti jelentés adatainak összhangját, kapcsolatát is.”*

Az Sztv. 155. § (6) bekezdése szerint: „*Ha kötelező a könyvvizsgálat, akkor a vállalkozó legfőbb szerve az üzleti évről készített éves beszámoló, egyszerűsített éves beszámoló felülvizsgálatára, az abban foglaltak valódiságának és jogszabályszerűségének ellenőrzésére köteles a (7) bekezdésnek megfelelően bejegyzett könyvvizsgálót, könyvvizsgáló céget - az előző üzleti év éves beszámolójának, egyszerűsített éves beszámolójának elfogadásakor, jogelőd nélkül alapított vállalkozónál az üzleti év mérlegfordulónapja előtt - választani.”*

Az üzleti év mérlegforduló napja 2023. december 31. Ennek megfelelően ennél korábban kell megválasztani az Sztv. 155. § (7) bekezdése szerinti könyvvizsgálót.

Az Sztv. 155. § (5) bekezdés f) pontja alapján a közérdeklődésre számot tartó gazdálkodó nem mentesül a könyvvizsgáló igénybevételének kötelezettsége alól.

Az előző gazdasági évben az DIAG-MA Szolgáltató Kft. végezte az önkormányzati gazdasági társaságok, az Erzsébetvárosi Piacüzemeltetési Kft. és az Akácfa Udvar Kft. könyvvizsgálatát a tulajdonos megelégedésére. A könyvvizsgáló megbízása azonban csupán egy évre szólt, ezért ismételten szükséges könyvvizsgáló választása.

A fentiek alapján az Erzsébetvárosi Piacüzemeltetési Kft. és az Akácfa Udvar Kft. a DIAG-MA Szolgáltató Kft-t (Szőllősi György, Könyvvizsgálói kamarai nyilvántartási száma: 004315, Székhely: 2071 Páty, Május 1. utca 7. ) javasolja a 2023-as üzleti évre vonatkozó könyvizsgálói feladatok ellátására. A könyvvizsgáló árajánlata alapján a könnyvvizsgálat éves díja az Erzsébetvárosi Piacüzemeltetési Kft. tekintetében 700.000 F t+ Áfa, az Akácfa Udvar Kft. tekintetében nettó 490.000 Ft + Áfa, mindösszesen nettó 1.190.000 Ft + Áfa.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete 15. § (2) bekezdés d) pontja alapján: *„A Képviselő-testület dönt a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról.”*

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) határozata az önkormányzati tulajdonban álló AKÁCFA UDVAR Építőipari és Ingatlanforgalmazó Korlátolt Felelősségű Társaság (1073 Budapest, Akácfa utca 61.; Cg.01-09-893870) könyvvizsgálójának megválasztása tárgyában**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy:

1. az AKÁCFA UDVAR Építőipari és Ingatlanforgalmazó Korlátolt Felelősségű Társaság (1073 Budapest, Akácfa utca 61.; Cg.01-09-893870) könyvvizsgálati feladataival a

Név: DIAG-MA Szolgáltató Kft., Szőllősi György

Könyvvizsgálói kamarai nyilvántartási száma: 004315

Székhely: 2071 Páty, Május 1. utca 7.

Időtartam: Egy évre, a 2023. üzleti évre

könyvvizsgálót bízza meg, nettó 490.000 Ft + Áfa éves díjazás mellett.

1. felkéri az Akácfa Udvar Kft. ügyvezetőjét, hogy a könyvvizsgálóval kösse meg a megbízási szerződést, valamint gondoskodjon a Társaság alapító okiratának módosításáról, és a Cégbíróság felé történő változásbejelentési eljárás megindításáról,
2. felkéri a polgármestert az alapító okirat aláírására.

**Felelős**: Niedermüller Péter polgármester, Dobai András ügyvezető igazgató

**Határidő**: június 30.

**II.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) határozata az önkormányzati tulajdonban álló Erzsébetvárosi Piacüzemeltetési Korlátolt Felelősségű Társaság (1071 Budapest, Akácfa utca 42-48.; Cg.01-09-298784) könyvvizsgálójának megválasztása tárgyában**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy

1. az Erzsébetvárosi Piacüzemeltetési Korlátolt Felelősségű Társaság (1071 Budapest, Akácfa utca 42-48.; Cg.01-09-298784) könyvvizsgálati feladataival a

Név.: DIAG-MA Szolgáltató Kft., Szőllősi György

Könyvvizsgálói kamarai nyilvántartási száma: 004315

Székhely: 2071 Páty, Május 1. utca 7.

Időtartam: Egy évre, a 2023. üzleti évre

könyvvizsgálót bízza meg, nettó 700.000 Ft + Áfa éves díjazás mellett.

1. felkéri az Erzsébetvárosi Piacüzemeltetési Kft. ügyvezetőjét, hogy a könyvvizsgálóval kösse meg a megbízási szerződést, valamint gondoskodjon a Társaság alapító okiratának módosításáról, és a Cégbíróság felé történő változásbejelentési eljárás megindításáról,
2. felkéri a polgármestert az alapító okirat aláírására.

**Felelős**: Niedermüller Péter polgármester, Dobai András ügyvezető igazgató

**Határidő**: június 30.

Budapest, 2023. június 08.

Dobai András

Erzsébetvárosi Piacüzemeltetési Kft. és Akácfa Udvar Kft ügyvezetője

Mellékletek:

- könyvvizsgálói ajánlat

- FEB határozatok