|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés a „Budapest, VII. kerület Dob utca 14. szám alatti 100% önkormányzati tulajdonú épület részleges felújítása és a Csányi utca 10. szám alatti 100% önkormányzati tulajdonú épület vízszigetelése” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (előterjesztés 1. számú melléklete)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. 2023. évi jóváhagyott üzleti tervében szereplő ingatlangazdálkodási célok megvalósítása érdekében a Budapest, VII. kerület Dob utca 14. szám alatti 100% önkormányzati tulajdonú épület felújítását tervezi. A felújítás első szakaszában az épület elektromos hálózatának cseréje, valamint az épület vízszigetelése valósul meg.

Az elektromos hálózat felújításához szükséges kiviteli tervdokumentációt az előterjesztés *2. számú melléklete tartalmazza*. A vízszigetelési munkák leírása az előterjesztés *3. és 4. számú melléklet*eiben láthatóak.

A Csányi utca 10. szám alatti épület már folyamatban lévő felújítása kiegészül még a talajvíz elleni szigeteléssel *(szakértői szakvélemény 5. sz. melléklet, kivitelei tervek 6. számú melléklet).*

A felújítások kivitelezésének finanszírozása érdekében bonyolítói szerződés (*határozati javaslat* *1. sz. melléklete*) megkötése vált szükségessé. A bonyolítói szerződés (bruttó) összege *218.017.997*- Ft, melynek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében biztosított.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet, hogy a *„Budapest, VII. kerület Dob utca 14. szám alatti 100% önkormányzati tulajdonú épület részleges felújítása és a Csányi utca 10. szám alatti 100% önkormányzati tulajdonú épület vízszigetelése”* tárgyú előterjesztést megtárgyalni és a határozati javaslatot elfogadni - a mellékletét képező bonyolítói szerződés megkötéséhez hozzájárulni - szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (VI.21.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Dob utca 14. szám alatti 100% önkormányzati tulajdonú épület részleges felújítása és a Csányi utca 10. szám alatti 100% önkormányzati tulajdonú épület vízszigetelése”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Dob utca 14. szám alatti 100% önkormányzati tulajdonú épület részleges felújítása és a Csányi utca 10. szám alatti 100% önkormányzati tulajdonú épület vízszigetelése”* tárgyú, bruttó 218.017.997, -Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat mellékletét képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében azonnal, 2. pont tekintetében 2023. június 30.

Budapest, 2023. június 6.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Kiviteli tervek\_elektromos hálózat felújítás Dob utca 14.

3. számú melléklet \_Szakértői vélemény\_vízszigetelés\_Dob utca 14.

4. számú melléklet \_Kiviteli tervek\_vízszigetelés\_Dob utca 14.

5. számú melléklet \_Szakértői vélemény\_vízszigetelés\_Csányi utca 10.

6. számú melléklet \_Kiviteli tervek\_vízszigetelés\_Csányi utca 10.

Határozati javaslat melléklete:

* Bonyolítói szerződés *„Budapest, VII. kerület Dob utca 14.* épület felújítása *és a Csányi utca 10. szám alatti 100% önkormányzati tulajdonú épület vízszigetelése*”