|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

**Tárgy:**  Beszámoló a Környezetvédelmi Alap 2022. évi felhasználásáról

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A környezet védelmének általános szabályairól szóló 1995. évi LIII. törvény (a továbbiakban: Ktv.) 58. § (1) bekezdése szerint a települési önkormányzat a környezetvédelmi feladatai megoldásának elősegítése érdekében önkormányzati rendelettel önkormányzati **környezetvédelmi alapot** hozhat létre.

A Környezetvédelmi Alapot annak érdekében hozta létre Budapest Főváros VII. kerület Erzsébetváros Önkormányzatának Képviselő-testülete (Erzsébetváros Önkormányzata környezetvédelmi alapjáról szóló 52/2012. (XII.17.) önkormányzati rendelet; a továbbiakban: Rendelet), hogy a környezetvédelmi hatóságok által a VII. kerület területén kiszabott bírságok 30 %-a az Önkormányzathoz befolyhasson. A Rendelet a környezetvédelmi alap létrehozásán túl meghatározta annak felhasználási rendjét.

A Rendelet 4. §-a értelmében az Alap felhasználásáról a Képviselő-testületnek évente kell rendelkeznie a Városüzemeltetési Bizottsága javaslata alapján a Ktv. 58. § (5) bekezdésének előírásai szerint, így a jelen előterjesztés célja, hogy a tisztelt Képviselő-testület a Ktv. és a Rendelet előírásának megfelelően döntsön a Környezetvédelmi Alap 2022. évi felhasználásáról készült beszámoló elfogadásáról és az Alap 2023. évi felhasználásáról.

Budapest Főváros VII. kerület Erzsébetváros Önkormányzatának Városüzemletetési Bizottsága …./2023. (VI.19.) számú határozatában javasolta a Képviselő-testületnek, hogy a Környezetvédelmi Alap számlán lévő 6.107.934,- Ft összeget zöldfelület fejlesztés tervezésére (Almássy utca, Kéthly Anna tér, Nefelejcs utca) fordítsa.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének …./2023. (VI.21.) határozata Budapest Főváros VII. kerület Erzsébetváros Önkormányzata által létrehozott Környezetvédelmi Alap 2022. évi felhasználásának elfogadása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt,  hogy elfogadja a jelen határozat mellékletét képező beszámolót a Környezetvédelmi Alap 2022. évi felhasználásáról.

**Felelős:** Niedermüller Péter polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzata Képviselő-testületének …./2023. (VI.21.) határozata Budapest Főváros VII. kerület Erzsébetváros Önkormányzata által létrehozott Környezetvédelmi Alap 2023. évi felhasználásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt,  hogy 2023. évben a Környezetvédelmi Alap számlán lévő 6.107.934,- Ft összeg zöldfelület fejlesztés tervezésére (Almássy utca, Kéthly Anna tér, Nefelejcs utca) fordítható.

**Felelős:** Niedermüller Péter polgármester

**Határidő:** 2023. december 20.

Budapest, 2023. május 25.

Niedermüller Péter

polgármester

Határozati javaslat melléklete:

Beszámoló a Környezetvédelmi Alap 2022. évi felhasználásáról