|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

**Tárgy:**  Javaslat az Európai Bizottság EaSI által kiírt, VP/2020/003 pályázat „Cooperate, Reach out, Integrate Services” (CRIS) projektben az Artemisszió Alapítványtól támogatás átvételére

**Készítette:**

Farkas Tünde

igazgató

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzat Képviselő-testülete 668/2020. (X.12.) számú határozatával felkérte a Bischitz Johanna Integrált Humán Szolgáltató Központot [az Európai Unió Foglalkoztatás, a Szociális Ügyek és a Társadalmi Befogadás Főigazgatósága](https://ec.europa.eu/info/departments/employment-social-affairs-and-inclusion_hu) által kiírt „A foglakoztatás és a szociális innováció európai programja” (VP/2020/003) keretében a pályázaton való részvételre.

A pályázat célja az Európa 2020 stratégiához való hozzájárulás. A pályázat olyan munkákat támogat, melyek hozzájárulnak a stratégiai célhoz a jó minőségű és fenntartható foglalkoztatás, a szociális támogatás garanciája, a társadalmi kirekesztés és a szegénység elleni harc, valamint a munkakörülmények javítása révén, s mindezt európai szintű és szektorok közti (hatóságok és nem kormányzati szervezetek) együttműködések keretében teszik.

Az Európai Unió a Foglalkoztatás, a Szociális Ügyek és a Társadalmi Befogadás Főigazgatósága által kiírt Foglakozás és Társadalmi Innováció „EaSI” 2014-2020 keretében kiírt pályázatra beadott „Cooperate, Reach out, Integrate Services” CRIS című projektünk nyert. A Bischitz Johanna Integrált Humán Szolgáltató Központ 170 326,- EUR támogatásban részesült, melyhez Budapest Főváros VII. kerület Erzsébetváros Önkormányzata 45 683,86,- EUR önrészt biztosított.

A CRIS projekt célja a hátrányos helyzetű csoportok munkaerőpiaci- és társadalmi integrációjának megerősítése újonnan fejlesztett eszközök és gyakorlatok segítségével. Ennek érdekében:

* kerületi releváns intézmények együttműködése az ügyfélelérés érdekében
* belső együttműködés az ügyfelek elérése és motivációja érdekében
* családsegítő munkában „mentoráló/coaching” szemléletmód, eredményesség javítása
* szolgáltatások „átszabása”
* partnerségi – együttműködési szemlélet bevezetése

Főpályázó és koordinátor: MainArbeit of Offenbach am Main, Németország

A konzorcium további tagjai:   
Bischitz Johanna IHSzK, Artemisszió Alapítvány – Magyarország  
People in Need (NGO), The Slovak Central Office of Labour, Social Affairs and Family (COLSAF), Centre for social and psychological studies, Slovak Academy of Science (CSPS SAS), Local municipality of Lucenec town and regional municipality of Banska Bystrica region – Szlovákia  
Social Protection Institute of Republic of Slovenia - Szlovénia

A CRIS projekt 30 hónapig tart, 2022. januárjától 2024. júliusáig.

Magyarországi konzorciumi tagként az Artemisszió Alapítvány részt vesz a pályázat megvalósításban. Az Alapítványhoz rendelt alvállalkozói feladatok és a hozzá tartozó költségvetés, melyek a Bischitz Johanna Integrált Humán Szolgáltató Központot ügyfeleit és szolgáltatásait hivatottak támogatni, meghaladják az Alapítvány pénzügyi forrásait az önrész tekintetében. A projekt eredményességét támogatná ezen költségvetési sorok átvétele. A cél az Artemisszó Alapítványtól támogatási szerződés módosítással 44 996,76 euró pályázati támogatás átvétele a Bischitz Johanna Integrált Humán Szolgáltató Központ javára.

**A pályázati összeg átvételéhez szükséges a 20 %-os önerő biztosítása, melynek összege 9 000,- EUR.**

**A projektben eddig megvalósult elemek**

* Igényfelmérés és elemzés készítése a folyamat során (ezidáig 130 kitöltött kérdőív), plusz képzési igényeket tartalmazó kérdőívek készítése és lekérdezése
* 55 bevont ügyfél
* Szociális Kisokos
* Ügyfélelégedettségi kérdőív kialakítása és használata
* Módszertani kisfüzet az ügyfelekkel használható coaching eszközökkel és módszerekkel (a szociális munkások számára) elkészítése és az ügyfélfolyamatba való beemelése
* A helyi intézmények közötti együttműködés kiépítése - folyamatos
* Co-production (együttműködési) szemléletmód bemutatása, képzés kialakítása, 5 alkalommal diverz csoportoknak (erzsébetvárosi intézmények, fővárosi intézmények, civil szervezetek és a Bischitz Johanna Integrált Humán Szolgáltató Központ különböző szervezeti egységei munkatársai számára) átadás
* Co-production (együttműködési) folyamatban való részvétel (Artemisszió Alapítvány vezetésével)
* A helyi intézmények közötti adatmigráció (EVIN Zrt. és Bischitz Johanna Integrált Humán Szolgáltató Központ) előmozdításában való szerepvállalás
* Új lakások fogyatékkal élők számára (építés alatt) - ötletgazda szerep, pályázatban való részvétel
* Új lakások a Bischitz Johanna Integrált Humán Szolgáltató Központ szociális munkásainak ügyfelei számára - ötletgazda, közös gondolkodás
* Hivatalos együttműködés a munkaügyi központtal (a szerződés aláírása folyamatban van)
* Új képzések szociális munkások számára (mediáció, az ügyfélmunka alapjai, stresszkezelés stb.)
* Lehetőség a lakosok számára, hogy képzéseken vegyenek részt (szervezés alatt; pl. szakképzések, önfoglalkoztató képzés stb.)
* Helyi társadalmi rendezvények (roma nap, karrier nap középiskolások számára, garázsvásár , gyermeknap stb.)
* Ügyfelekkel való munka a CRIS-ben - ügyfélút kialakítása, ehhez eszközkészlet kialakitasa
* Szolgáltatások fejlesztése, kialakítása, pl:
  + Munkaerő-piaci belépéshez és bentmaradáshoz készségfejlesztő képzés
  + Önbecsülés erősítése csoportban
  + Munkáltatói kapcsolatfelvétel - HR (tesztidőszak)
  + Preventív csoporttevékenységek (kidolgozás alatt)
  + Lakhatási és foglalkoztatási tanácsadás (tesztelés alatt)

**Elvárt eredmények**

Az Artemisszió Alapítványtól átvett összegből a felsorolásban szereplő szakemberek foglalkoztatása vagy megbízása valósulhatna meg, valamint a szektorközi együttműködés, az interdiszciplináris problémamegoldó szemlélet beépítése a gyakorlatba. A lista tájékoztató jellegű, hisz a projekt a valódi igényekre kíván választ adni, éppen ezért a folyamat során felmerülhetnek olyan tevékenységek, amiket az előzetes hipotézis nem tartalmaz.

* angol nyelvtanár (dolgozóknak és lakosságnak)
* adósságkezelő szakember (lakosság számára)
* háztartási ismeretek szakember (lakosság számára)
* pszichiáter (lakosság számára)
* coach (dolgozók számára)
* pszichológus (lakosság számára)
* munkaerőpiaci integrációt elősegítő képzések – soft skill, hard skill (lakosság számára)
* munkáltatói/vállalati kapcsolattartó (lakosság számára)
* lakásügyi tanácsadó (lakosság számára)
* vállalkozási ismeretek képzés (lakosság számára)
* külföldi jó gyakorlatok megismerése, terepmunka (dolgozók számára)
* munkaerőpiaci integrációt célzó civil szervezetekkel való hosszútávú együttműködés megerősítése
* a projekt kiszélesítése állami szereplők bevonásával (pl. Budapest Főváros Kormányhivatala VIII. Kerületi Hivatala Foglalkoztatási Osztály).

Előnyök: átláthatóság, az adminisztratív munka egyszerűsítése, hosszútávú fenntarthatóság, a projekt módszertanának és eredményeinek továbbadása más önkormányzatok számára.

Budapest Főváros VII. Kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzata 2023. évi költségvetéséről 3/2023. (II. 15.) önkormányzati rendelete 16. § (3) bekezdése alapján:

*„Az Önkormányzat és az irányítása alatt álló költségvetési szervek Európai Uniós pályázaton történő részvételéről, a nyertes pályázat pénzeszközátvételéről értékhatártól függetlenül a Képviselő-testület dönt. ”*

Az intézmény dologi kiadások előirányzatának megemeléséhez fedezetnek a „7203 Pályázatok előkészítése” címen, pályázatok önrésze előirányzati sort jelöljük meg.

Fentiek alapján kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (VI.21.) határozata a „EASI” 2014-2020 keretében kiírt pályázatra beadott Cooperate, Reach out Integrate Services (CRIS) pályázattal kapcsolatban**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. felkéri és felhatalmazza a Bischitz Johanna Integrált Humán Szolgáltató Központ igazgatóját„[A foglalkoztatás és a szociális innováció európai programja](https://ec.europa.eu/social/main.jsp?catId=1081&langId=hu)” (VP/2020/003) keretében megjelent pályázatban megnyert támogatás VS/2021/0243 számú támogatási szerződés módosításának kezdeményezésére, miszerint a Bischitz Johanna Integrált Humán Szolgáltató Központ átvesz az Artemisszó Alapítványtól 44 996,76 EUR pályázati támogatást, valamint elvégzi a támogatási összeghez kapcsolódó feladatokat.

1. felkéri a polgármestert, hogy gondoskodjon a költségvetésben az átvállalt támogatási önrész biztosításáról a „7203 Pályázatok előkészítése” cím terhére 9 000,- EUR összegben, mely a 375,62,- Ft napi MNB középárfolyam (Ft/1 EUR) alapján 3 380 580,- Ft.

**Felelős**: Niedermüller Péter polgármester

**Határidő**: 1. pont vonatkozásában 2023. szeptember 30.

2. pont vonatkozásában 2023. július 31.

Budapest, 2023. május 25.

Niedermüller Péter

polgármester

Előterjesztés melléklete

1. számú melléklet Döntéselőkészítő Tanács határozata

2. sz. melléklet 668/2020. (X.12.) számú Képviselő-testületi határozat

3. sz. melléklet Artemisszió Alapítvány támogatási szerződése

4. sz. melléklet Artemisszió Alapítvány nyilatkozata