|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. június 21 - ei**

**rendes ülésére**

**Tárgy:**  Javaslat a Bischitz Johanna Integrált Humán Szolgáltató Központ Alapító Okiratának és a Varázsdoboz Játszóház Szakmai Programjának módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**Az I. határozat elfogadásához minősített szavazattöbbség szükséges.**

**Az II-III. határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bischitz Johanna Integrált Humán Szolgáltató Központ (továbbiakban: Intézmény) igazgatója 2023. május 23. napján kelt levelében kérte a Humánszolgáltató Iroda vezetőjének segítségét az Intézmény alapító okiratának módosítása tárgyában.

Igazgató Asszony levelében leírta, hogy az Intézmény Kormányhivatal általi ellenőrzését követően a Kormányhivatal felhívta a figyelmét, hogy a Varázsdoboz Játszóház szervezeti egység megnevezése az Intézmény Alapító okiratában eltér a Szakmai Programban meghatározott Varázsdoboz Fejlesztő Központ és Játszóház elnevezéstől, ezért az szervezeti egység megnevezését az Alapító Okiratban átvezetni szükséges, hogy a dokumentumokban egységesen szerepeljen.

Továbbá az Alapító okirat 1.2.2. pontjának 15. alpontjában szereplő 1073 Budapest, Kertész utca 38-40. II. emelet 4. szám alatti telephelyet törölni szükséges, tekintettel arra, hogy ebben az ingatlanban alapellátási tevékenységet végző fogszakorvos területi ellátási kötelezettsége 2021. augusztus 31. napjával megszűnt és ez az ingatlan a fogszakorvos tulajdonát képezi.

Az alapító okirat módosításáról az államháztartásról szóló 2011. évi CXCV 8/A. § (2) bekezdése alapján a Képviselő-testület jogosult döntést hozni:

*„(2) Az alapító okiratot és annak módosítását az alapító szerv - az Országgyűlés vagy a Kormány által alapított költségvetési szerv alapító okiratát és annak módosítását az irányító szerv, a minisztérium és a kormányzati főhivatal alapító okiratát és annak módosítását a miniszterelnök - adja ki a kincstár által rendszeresített formanyomtatvány alkalmazásával. Az alapító okirat kiadására jogosult személy e tevékenységében nem helyettesíthető.”*

A Varázsdoboz Fejlesztő Központ és Játszóház szervezeti egység nevének módosítása következtében szükséges egyúttal annak Szakmai programját is módosítani. Tekintettel arra, hogy az MKSZB soron következő rendes ülését szeptember hónapban tartja, ezért a 336/2018. (XI.14.) számú Képviselő-testületi határozattal az MKSZB hatáskörébe utalt a Bischitz Johanna Integrált Humán Szolgáltató Központ által biztosított ellátásokra vonatkozó szakmai programokkal összefüggő döntésekre vonatkozó hatáskör ideiglenesen visszavételéről, ezt követően pedig a Módosított Szakmai Program elfogadásáról is dönteni szükséges.

Magyarország helyi önkormányzatairól szóló 2011. évi CLXXXXIX. törvény 41. § (4) bekezdése alapján:

*„(4) A képviselő-testület - e törvényben meghatározott kivételekkel - hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.”*

**Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.**

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI. 21.) határozata a Bischitz Johanna Integrált Humán Szolgáltató Központ Alapító Okiratának módosításáról**

I. Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

1. elfogadja a Bischitz Johanna Integrált Humán Szolgáltató Központ (1072 Budapest, Nyár utca 7.) Alapító Okiratának módosítását és az egységes szerkezetbe foglalt Alapító Okiratot jelen határozat 1. és 2. számú melléklete szerinti tartalommal.
2. gondoskodik a Módosító okirat elektronikus úton történő aláírásáról, valamint intézkedik a Módosító okirat és a módosításokkal egységes szerkezetbe foglalt Alapító okirat Magyar Államkincstárhoz történő 8 napon belüli megküldéséről.
3. az Alapító okirat módosításáról tájékoztatja az Intézmény igazgatóját, valamint gondoskodik a Magyar Államkincstár által záradékolt egységes szerkezetbe foglalt Alapító okirat Intézmény részére történő megküldéséről.

**Felelős:** Niedermüller Péter polgármester

**Határidő:** 1-2. pont tekintetében: 2023. június 29.,

3. pont tekintetében: a törzskönyvi bejegyzést követően azonnal

**II.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI. 21.) határozata a Művelődési, Kulturális és Szociális Bizottság részére biztosított hatáskör ideiglenes visszavételéről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy a 336/2018. (XI.14.) határozatával a Művelődési, Kulturális és Szociális Bizottság hatáskörébe utalt Bischitz Johanna Integrált Humán Szolgáltató Központ által biztosított ellátásokra vonatkozó szakmai programokkal összefüggő döntéseinek hatáskörét jelen döntésével, jelen előterjesztésben szereplő szakmai programmal kapcsolatos döntés meghozatala esetében ideiglenesen visszaveszi.

**Felelős:** Niedermüller Péter polgármester

**Határidő:** azonnal

**III.**

**Budapest Főváros VII. kerület Erzsébetváros Önkormányzata Képviselő-testületének …/2023. (VI. 21.) határozata a Varázsdoboz Játszóház szakmai programjának módosításáról**

1. Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a határozati javaslat 3. sz. melléklete szerinti tartalommal, 2023. július 01. napjával történő hatálybalépéssel elfogadja a Bischitz Johanna Humán Szolgáltató Központ alternatív napközbeni ellátása keretében működtetett Varázsdoboz Fejlesztő Központ és Játszóház szolgáltatás módosított szakmai programját.

**Felelős**: Niedermüller Péter polgármester

**Határidő**: 2023. június 30.

Budapest, 2023. május 25.

**Niedermüller Péter**

**polgármester**

Előterjesztés melléklete:

1. Bischitz Johanna Integrált Humán Szolgáltató Központ igazgatójának levele

2. DET ülés jegyzőkönyv kivonata

Határozati javaslat mellékletei:

1. Módosító okirat

2. Alapító okirat módosításokkal egységes szerkezetben

3. Varázsdoboz Fejlesztő Központ és Játszóház Szakmai Program