**Budapest Főváros VII. Kerület Erzsébetváros Önkormányzat Képviselő-testületének .../2023. (………..) önkormányzati rendelete**

**Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendeletének módosításáról**

Budapest Főváros VII. kerület Erzsébetváros Önkormányzata Képviselő-testülete az Alaptörvény 32. cikk (2) bekezdésében meghatározott jogköre alapján, a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelete módosításáról a következőket rendeli el:

**1. §**

A Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet 5.§ (2)-(2b) bekezdése helyébe a következő rendelkezések lépnek:

*„(2) A Klauzál Csarnok területén lévő, 25 m2-t meghaladó alapterületű üzlethelyiség vagy raktárhelyiség bérbeadása esetén a bérlő 4 havi bérleti díjnak, 25 m2-t meg nem haladó alapterületű üzlethelyiség vagy raktárhelyiség bérbeadása esetén a bérlő 2 havi bérleti díjnak megfelelő biztosítékot (kauciót) köteles fizetni.*

*A biztosíték (kaució) fizetési kötelezettség a helyhasználóra és a közös használatú területeken elhelyezett vendéglátói asztalt bérlőre nem vonatkozik.*

*(2a) A Klauzál Csarnok területén lévő 25 m2-t meghaladó alapterületű raktárhelyiség helyhasználó részére történő bérbeadása esetén a bérlő 4 havi bérleti díjnak, 25 m2-t meg nem haladó alapterületű raktárhelyiség helyhasználó részére történő bérbeadása esetén a bérlő 2 havi bérleti díjnak megfelelő biztosítékot (kauciót) köteles fizetni.*

*(2b) A bérleti jogviszony bármely okból történő megszűnése esetén a (2) és (2a) bekezdésében foglalt bérleti díj biztosíték (kaució) a bérleti díj biztosítékra vonatkozó jogkövetkezmények alkalmazásával téríthető vissza.”*

**2. §**

Ez a rendelet a kihirdetését követő napon lép hatályba és a kihirdetését követő második napon hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2023. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**Általános indokolás**

A Piacrendelet által előírt 4 havi kaució az üzlethelyiségek és raktárak bérlésével kapcsolatos általános gyakorlathoz képest túlzott mértékű. A rendelet módosítása ezt a 4 havi kauciót 2 hónapra javasolja csökkenteni, ezzel segítve a Klauzál Csarnok jobb kiadhatóságát.

**Részletes indokolás**

**1. §**

A Klauzál Csarnok üzlethelyiségei és raktárai bérbeadásának kaucióját teszi kedvezőbbé a jobb kiadhatóság érdekében. A kaució mértékét tartalmazza.

**2. §**

Hatályba léptető rendelkezést tartalmaz.